L'Ajuntament potència projectes culturals locals amb subvencions de fins a 3000 euros
07/07/2016

# L'Ajuntament potència projectes culturals locals amb subvencions de fins a 3000 euros

[![Gran Teatre](/images/noticias/recurso/gran-teatre-570.jpg)](/images/noticias/recurso/gran-teatre-570.jpg)

07.07.2016

Les ajudes podran sol•licitar-se fins al pròxim 6 d'agost i es destinaran a activitats que completen la programació cultural del municipi

L'Ajuntament de Paterna ha obert el termini perquè associacions i entitats locals puguen sol•licitar subvencions per a dur a terme projectes culturals en el municipi. Les ajudes, que poden aconseguir fins als 3000 euros, depenent de les característiques l'activitat, podran sol•licitar-se fins al pròxim 6 d'agost i es destinaran a activitats que completen la programació cultural del municipi com a exposicions, arts escèniques o concerts.

La regidora de Tradicions, Cultura i Foc, Paqui Periche ha destacat "l’importància d'este tipus d'iniciatives que enfortixen el teixit cultural local, oferint una ajuda perquè els veïns i veïnes puguen dur a terme els seus propis projectes artístics".

Quant als requisits per a optar a les ajudes, serà necessari que l'associació estiga domiciliada a Paterna, desenrotlle les seues activitats dins del terme municipal i compte amb almenys cinc socis empadronats en la localitat. A més, haurà d'estar inscrita en el Registre Municipal d'Associacions, al corrent de les seues obligacions tant tributàries com de la Seguretat Social i no tindre pendent cap altra subvenció que concedisca l'Ajuntament.

Finalment, des de la Regidoria de Cultura, han assenyalat que entre els gastos subvencionables es troba el muntatge d'espectacles, els materials necessaris per a la realització de l'activitat, així com els gastos de personal tècnic o publicitat de l'esdeveniment. En cap cas se sufragaren gastos de llicències o assessorament legal, factures telefòniques, internet o qualsevol altre de naturalesa semblant.

[Descarregar bases de la convocatòria](/images/pdf/es/noticias/2016/07/becas-cultura16.pdf "Descargar bases")